open-index/open-wikipedia-markdown huggingface dataset:
Ընտրություն (ֆիլմ, 1987)

**«Ընտրություն»** (), խորհրդային երկսերիանոց գեղարվեստական ֆիլմ, որը նկարահանել է ռեժիսոր Վլադիմիր Նաումովը 1987 թվականին Յուրի Բոնդարևի համանուն վեպի հիման վրա։

## Սյուժե
Խորհրդային նկարիչ Վլադիմիր Վասիլևը, որը հայտնի է հայրենիքում և արտերկրում, կնոջ հետ ժամանում է Իտալիա, որտեղ անցկացվում է նրա աշխատանքների ցուցահանդեսը։ Վենետիկի ավանդական ձմեռային դիմակահանդեսի ժամանակ հերոսն անսպասելիորեն հանդիպում է իր դպրոցական և ռազմաճակատային ընկեր Իլյա Ռամզինին, որին մահացած էր համարում։ Այն ժամանակ՝ 1943 թվականին, մարտերից մեկում գնդի հրամանատարը Ռամզինին և Վասիլևին մի քանի մարտիկների հետ ուղարկել էին ստույգ և անիմաստ մահվան։ Ե՛վ Վասիլևը, և՛ նրա կինը, որը եղել է երկու ընկերների համադասարանցին, մեծ դժվարությամբ են օտարերկրացու մեջ ճանաչում այն հուսահատ համարձակ Իլյային։ Իմանալով, որ իր մայրը ողջ է, Ռամզինը սկսում է փորձել ԽՍՀՄ մեկնելու թույլտվություն ստանալ։

## Դերերում
* Միխայիլ Ուլյանով – *Վլադիմիր Վասիլև
* Նատալյա Բելոխվոստիկովա – *Մարիա Վասիլևա / Վիկտորյա Վասիլևա, դուստրը
* Ալգիս Մատուլենիս – *Իլյա Ռամզին
* Ելենա Ֆադեևա – *Ռաիսա Միխայլովնա, Ռամզինի մայրը
* Վացլավ Դվորժեցկի – *Էդուարդ Արկադևիչ Շեգլով, Մայրիայի հորեղբայրը
* Լեոնիդ Պլեշակով – *քանդակագործ Լոպատին
* Կոնստանտին Ժիգուլև – *Վլադիմիր Վասիլևը երիտասարդ տարիքում
* Անաստասիա Դերեևշչիկովա – *Մարիան երիտասարդ տարքիում
* Ալեքսանդր Կոզնով – *Իլյա Ռամզինը երիտասարդ տարիքում
* Կոնստանտին Բերդիկով – *ավագ Լազարև
* Ալեքսանդր Յակովլև – *ավագ սերժանտ Շապկին
* Վալերի Նենաշև – *Կալինկին
* Բորիս Շչերբակով – *ԿԳԲ աշխատակից
* Անդրեյ Մոլոտկով – *մայոր Վորոտյուկ, գնդի հրամանատար
* Վիտալի Բելյակով – ''մայոր, զբաղվում է զորակոչով

## Նկարահանող խումբ
* Ռեժիսոր՝ Վլադիմիր Նաումով
* Սցենարի հեղինակներ՝ Յուրի Բոնդարև, Վլադիմիր Նաումով
* Կոմպոզիտոր՝ Ալեքսանդր Գոլդշտեյն
* Օպերատոր՝ Վալենտին Ժելեզնյակով
* Նկարիչներ՝ Վլադիմիր Ֆիլիպով, Եվգենի Չեռնյաև
* Հնչյունային օպերատոր՝ Բորիս Վենգերովսկի
* Ֆիլմում օգտագործվել է Անտոնիո Վիվալդիի երաժշտությունը
* Տնօրեն՝ Էդուարդ Վոլկով

## Ծանոթագրություններ

## Արտաքին հղումներ
* «Выбор» на сайте «Энциклопедия отечественного кино»

Կատեգորիա:1980-ականների ռուսերեն ֆիլմեր
Կատեգորիա:1987 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Վեպերի էկրանավորումներ
Ռայան Քրաուզեր

**Ռայան Քրաուզեր** (, ), ամերիկացի գունդ հրող, 2016 թվականի օլիմպիական չեմպիոն Ռիո դե Ժանեյրոյում։ Գնդի հրման գործող համաշխարհային ռեկորդակիր ինչպես տարածքում, այնպես էլ դրսում։ ԱՄՆ քառակի չեմպիոն (2016, 2017, 2019, 2021)։ ԱՄՆ-ի փակ առաջնության կրկնակի չեմպիոն (2019, 2020)։

## Կենսագրություն
մինի|311x311փքս|Քրաուզերը 2016 թվականի օլիմպիական խաղերում
Ռայանի ընտանիքի ամբողջ արական մասը նետողներ են. նրա հայրը՝ Միթչ Քրաուզերը սկավառակ նետող էր, հորեղբայրը՝ Բրայան Քրաուզերը՝ նիզակի նետող, երկրորդ հորեղբայրը՝ Դին Քրաուզերը՝ սկավառակ նետող, զարմիկները՝ Սեմը և Հեյլին, նիզակ նետողներ էին։

Ռայանը ավարտել է Գրեշամի Սեմ Բարլոուի ավագ դպրոցը և Օսթինի Տեխասի համալսարանը։ 2009 թվականին կատարել է իր միջազգային դեբյուտը։ Բրիքսենում կայացած պատանիների աշխարհի առաջնությունում հաղթել է միջուկի հրում վարժությունում և զբաղեցրել է երկրորդ հորիզոնական սկավառակի նետմամբ։ 2010 թվականին Ռայանը ստացել է ոտքի վնասվածք և որոշ ժամանակ ելույթ չի ունեցել։ Համալսարանում ուսանելու ընթացքում հանդես է եկել ուսանողական սպորտի ազգային ասոցիացիայի մրցումներում։

2016 թվականի Օլիմպիական խաղերում Ռայանը Ռիո դե Ժանեյրոյում  սահմանել է նոր օլիմպիական ռեկորդ՝ 22 մետր 52 սանտիմետր։ Նախորդ նվաճումը պատկանում էր գերմանացի Ուլֆ Թիմմերմանին և հաստատվել է 1988 թվականին Սեուլում։

2017 թվականի աշխարհի առաջնության եզրափակիչում 4 անգամ հրել է միջուկը 21 մետրով, սակայն զբաղեցրել է միայն վեցերորդ տեղը՝ 21,20 մ արդյունքով։

2019 թվականի աշխարհի առաջնությունում սահմանել է 22,91 մետր անձնական ռեկորդ, սակայն պարտվել է ընդամենը 1 սմ չեմպիոն Ջո Կովաչին։

2021 թվականի հունիսի 18-ին, Ազգային ընտրության ժամանակ, որն անցկացվել է Յուջին քաղաքում (Օրեգոն նահանգ), Ռայանը միջուկը հրել է 23,37 մետրով՝ 25 սմ-ով գերազանցելով Ռենդի Բարնսի համաշխարհային ռեկորդը, որը անփոփոխ էր մնացել ավելի քան 31 տարի՝ 1990 թվականի մայիսի 20-ից։

## Հիմնական արդյունքներ

## Ծանոթագրություններ

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Ահա իմ գյուղը… (ֆիլմ, 1985)

**«Ահա իմ գյուղը»** , խորհրդային սոցիալական դրամա 20-րդ դարի վերջի սիբիրյան գյուղի ճակատագրի մասին, որը նկարահանվել է Անատոլի Զյաբրևի ակնարկների հիման վրա։

## Սյուժե
Երբեմնի ուժեղ ու մարդաշատ Կուդրինկա գյուղը աստիճանաբար անհետանում է ինդուստրացման ազդեցության տակ. ծերունիները մահանում են, երիտասարդները տեղափոխվում են քաղաք, որտեղ նրանց սպասում է ավելի հարմարավետ կյանք։ Հողերի ամայացումը դադարեցնելու համար կոլտնտեսության նախագահը ածխի կոմբինատի վարչակազմին առաջարկում է գյուղատնտեսական հողերի օգտագործման նոր, փոխշահավետ ձև։

## Դերերում
* Ալեքսեյ Բուլդակով – *Պավել Պետրովիչ Զուզենոկ, կոլտնտեսության նախագահ
* Լարիսա Գրեբենշչիկովա – *Նադեժդա Զուզենոկ
* Յուլիա Դուդարևա – *Պոլինա, Զուզենոկի դուստրը
* Ալեքսանդր Ֆատյուշին – *Պյոտր Դիլդին
* Նատալյա Եգորովա – *Մարինա Դիլդինա
* Ալեքսանդր Պաշուտին – *Ռոդիոն Պեգով
* Նինա Ուսատովա – *Զոյա Պեգովա
* Նինա Ռուսլանովա – *Մատրյոնա
* Մարինա Տրեգուբովիչ – *Եվդոկիա
* Յուրի Դուբրովին – *Զախար Պակլին, կոլտնտեսության պահակ
* Նիկոլայ Իսպոլատով – *դասախոս (հնչյունավորել է Էռնստ Ռոմանովը)
* Վսեվոլոդ Կուզնեցով – *Իվան Սավվիչ Պետրուսյով, շինկառավարման պետ
* Իվան Կրասկո – *Գերասիմով, շինարարության պետ
* Ալեքսանդր Վդովին – *Անատոլի Նիկոլաևիչ Զվերև, շինկառավարման կուսկազմակերպիչ
* Պավել Կաշլակով – *Վասիլի, Զուզենոկի վարորդը
* [[Վլադիմիր Մենշով]] – *Վասիլի Վասիլևիչ, կուսակցության շրջկոմի քարտուղար

## Նկարահանող խումբ
* Սցենարը և բեմադրությունը՝ Վիկտոր Տրեգուբովիչի
* Բեմադրող օպերատոր՝ Վլադիմիր Բուրիկին
* Բեմադրող նկարիչ՝ Վիկտոր Ամելչենկով
* Կոմպոզիտոր՝ Ալեքսեյ Ռիբնիկով
* Հնչյունային օպերատոր՝ Նատալյա Լևիտինա
* Ռեժիսոր՝ Վիկտոր Տրեգուբովիչ
* Օպերատոր՝ Ալեքսեյ Ռոդիոնով
* Մոնտաժող՝ Մարգարիտա Շադրինա
* Խմբագիր՝ Սվետլանա Պոնոմարենկո
* Տնօրեն՝ Գեորգի Գուրով

## Ծանոթագրություններ

## Արտաքին հղումներ
* «Ահա իմ գյուղը» ֆիլմը  КМ.RU կայքում

Կատեգորիա:1980-ականների ռուսերեն ֆիլմեր
Կատեգորիա:1985 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Մարիվելես լեռ

**Մարիվելես լեռ**, քնած հրաբուխ, ինչպես նաև Ֆիլիպիններում գտնվող Բաթան նահանգի ամենաբարձր կետը։ Մարիվելեսը և նրան մոտ Նաթիբ լեռը զբաղեցնում են ամբողջ նահանգի 80.9 տոկոս տարածքը։ Լեռը և կից կոները ընկած են Մանիլա ծովածոցի Մանիլա քաղաքի դիմաց, որտեղ կարելի է հիանալ քաղաքից տեսանելի գեղեցիկ մայրամուտներով։

## Տեղադրություն
Մարիվելես լեռը գտնվում է Բաթան թերակղզում գտնվող Զամբալես լեռների հարավում՝ Մանիլա ծովածոցի հյուսիսում։ Բաթանի թերակղզին պատկանում է Ֆիպիպինների Կենտրոնական Լուսոնին (III շրջան)։

## Ֆիզիկական առանձնահատկություններ
Մարիվելես լեռը զանգվածային ստրատոհրաբուխ է, որն ունի 4 կմ երկարությամբ կալդերա՝ թեքված դեպի հյուսիս։ Ամենաբարձր գագաթը՝ Մարիվելեսը, ծովի մակարդակից բարձր է 1388 մետր։ Պանտինգան, Բաթան, Վինտանա և Տարակ լեռները հրաբխակալդերային համալիրի (ունի 22 կմ (14 մղոն) տրամագիծ) այլ գագաթներ են։

Հյուսիսային լանջում գտնվող Սամաթ լեռը և արևելյան լանջում գտնվող Լիմայ լեռը հրաբխի հիմնական երիտասարդ պարազիտային կալդերաներն են։

Մարիվելեսը դեռ ջերմային ակտիվություն ունի, համալիրում են գտնվում Թիիս, Սայսային և Պուկոտ հիդրոթերմալ հանքավայրերը:

## Ժայթքումներ
Պատմական ժայթքումներ չեն արձանագրվել Մարիվելես կալդերայից։ Ինչևէ, հնագետները զեկուցում են, որ ռադիոածխածնային ժամանակագրությամբ հայտնի է դարձել, որ վերջին ժայթքումը տեղի է ունեցել Հոլոցենի ընթացքում կամ  մ.թ.ա. 2050 թվականին։

## Երկրաբանություն
Ժայռերը հիմնականում  բիոտիտային, հոռնբլենդային և անդեզիտային տիպի են, որոնք Նաթիբ լեռան մոտ ունեն դացիտային հոսքեր և տուֆեր։

Մարիվելես լեռը Լուսոնի Արևմտյան Բաթանի հրաբխային շղթայի մի մասն է։ Շղթան ընդգրկում է Պինատուբո լեռը՝ 20-րդ դարի երկրորդ ամենամեժ ժայթքման տեղը։

## Ցուցակագրում
Ֆիլիպինների հրաբխագիտության և սեյսմոլոգիայի համալսարանը՝ Ֆիլիպինների կառավարության ճյուղը, որը զբաղվում է երկրի հրաբխագիտությամբ, Մարիվելեսը իր վերջին ժայթքման և ջերմային առանձնահատկությունների համար համարում է պոտենցիալ ակտիվ հրաբուխ։

## Մագլցումը Մարիվելես
thumb|Մարիվելես լեռան գագաթներից մեկի տեսքը Տարակ կատարից:

Ալպինիստական համայնքին կան արդեն 3 ծանոթ գագաթներ՝ Տարակը, Պանտինգանը կամ Բանայան գագաթը և Մարիվելեսը։ Մնացած գագաթները դեռևս հայտնաբերման փուլում են։

Տարակ գագաթը Մարիվելես լեռան առավել հայտնի նպատակակետն է, որի ելակետը գտնվում է Բարանգայ Ալաս-Ասինում։ Պանտինգան կարելի է հասնել Սիտիոյով, Դուհատով, Սայսայինով,։ Մարիվելես հնարավոր է մուտք գործել Սիտիո Պարցայով։

## Տես նաև
* Ֆիլիպինների հրաբուխների ցանկ
* Ֆիլիպինների ակտիվ հրաբուխների ցանկ
* Ֆիլիպինների պոտենցիալ ակտիվ հրաբուխների ցանկ
* Ֆիլիպինների հանգած հրաբուխների ցանկ
* Խաղաղօվկիանոսյան հրաբուխների հրե օղակ

## Ծանոթագրություններ

## Արտաքին հղումներ
* Philippine Institute of Volcanology and Seismology (PHIVOLCS), Mariveles page (archived)
* 
* Mariveles Mountain Range from MyBataan
* Climbing Mount Mariveles through Tarak Ridge from Pinoy Mountaineer

Կատեգորիա:Խաղաղ օվկիանոսի կղզիներ
Կատեգորիա:Ֆիլիպինների կղզիներ
Arirang TV

thumb|''Arirang Tower''-ը Սեուլի Սոչհուգու շրջանում
**Arirang TV** (), հարավկորեական միջազգային հեռուստառադիոհեռարձակման ծառայություն։ Դրա կառավարումն իրականացնում է *Korea International Broadcasting Foundation* ոչ առևտրային հասարակական կազմակերպությունը։

## Պատմություն և տարածում
*Arirang TV* հեռուստաալիքը հիմնվել է 1996 թվականին Հարավային Կորեայի կառավարության կողմից «*Korea for the World, the World for Korea»* կարգախոսով։

2009 թվականին հեռարձակումները իրականացվել են 188 երկրներում 7 լեզուներով, այդ թվում՝ անգլերեն, չինարեն, իսպաներեն և արաբերեն։

2011 թվականի մայիսից անգլալեզու *Arirang TV* հեռուստաալիքը հեռարձակվել է թվային եթերի տեսքով՝ Վաշինգտոնի ագլոմերացիայում։ Այսպիսով, *Arirang* ալիքը միացել է այնպիսի միջազգային ալիքներին, որոնք արդեն հասանելի են ԱՄՆ-ի մայրաքաղաքի բնակիչների հեռուստաեթերում, ինչպիսիք են *[[NHK World]]*-ը, *[[France 24]]*-ը, *[[RT]]*-ն, *[[VTV4]]*-ը և *[[Ալ-Ջազիրա|Al Jazeera]]*-ն։

## Հաղորդումներ
Ծրագրային ցանցը բաղկացած է նորությունների, զվարճանքի, կրթական և վավերագրական ծրագրերից։

## Նպատակներն ու խնդիրները
*Arirang TV* ալիքի նպատակն է կորեական նորությունների և ժամանցային ծրագրերի շուրջօրյա հեռարձակման և արտասահմանյան հեռուստառադիոհեռարձակման ընկերությունների հետ ավելի սերտ համագործակցության միջոցով Կորեայի և այլ երկրների միջև հարաբերությունների բարելավման շնորհիվ ամբողջ աշխարհում բարելավել Կորեայի իմիջը։

## Անվանում
*Հեռուստացանցը Arirang* անվանումն է ստացել է համանուն կորեական ֆոլկլորային երգից։

## Ծանոթագրություններ

## Արտաքին հղումներ
*  
** Онлайн-трансляция 

Կատեգորիա:1996 հիմնադրված ընկերություններ
Կատեգորիա:Անգլալեզու հեռուստաալիքներ
Կատեգորիա:Կորեերեն հեռուստաալիքներ
Կատեգորիա:Հարավային Կորեա
Կատեգորիա:Հարավային Կորեայի հեռուստաընկերություններ
Քենիայի ազգային թանգարան

**Քենիայի ազգային թանգարան** (), Քենիայի պատմության և մշակույթի ազգային թանգարան, որը գտնվում է Նայրոբիում։

## Պատմություն
Թանգարանը պաշտոնապես բացվել 1930 թվականի սեպտեմբերի 22-ին։ Սկզբում թանգարանը կոչվել է Կորենդոնի թանգարան, Քենիայի նահանգապետ պարոն Ռոբերտ Կորենդոնի պատվին։ Քենիայի անկախություն ձեռք բերելուց հետո 1963 թվականին թանգարանը վերանվանվել է` կոչվելով Քենիայի ազգայի թանգարան։

2006 թվականին թանգարանի հիմքի վրա կառուցվել է Քենիայի ազգային թանգարան պետական հիմնարկը, որին ենթարկվում են և՛ այդ թանգարանը, և՛ մի քանի տասնյակ այլ թանգարաններ Քենիայում, ինչպես նաև` պատմական ժառանգության մի շարք հուշարձաններ և երկու ինստիտուտ։

## Ցուցադրություն
Թանգարանը նվիրված է Քենիայի պատմությանը և մշակույթին, ինչպես նաև` Նայրոբիայի պատմությանը։ Թանգարանում պահվում է Արևելյան Աֆրիկայի ֆլորայի և ֆաունայի լավագույն հավաքածուն։ Թանգարանի առաջին հարկում կանոնավորապես անց են կացվում Քենիայի ժամանակակից արվեստի ցուցահանդեսներ։ Վերակառուցման արդյունքում, որը կատարվել է 2005-2007 թվականներին, թանգարանի աշխատանքի ուղղվածությունը մոտեցել է բազամասնագիտական կրթական կենտրոնի։

## Պատկերասրահ

Nairobi National Museum.jpg|Քենիայի ազգային թանգարան
Nairobi National Museum dinosaur 01.jpg|Դինոզավրի արձանը
Nairobi Museum elephant.JPG|Փղի արձանը
Nairobi Museum entrance.JPG|Քենիայի ազգային թանգարան


Black-backed Puffback specimen RWD.jpg|Dryoscopus cubla
Bearded Scrub-Robin specimen RWD.jpg|Cercotrichas quadrivirgata
Barred Wren-Warbler specimen RWD.jpg|Calamonastes fasciolatus
Banded Martin specimen RWD.jpg|Riparia cincta
Amethyst Sunbird specimen RWD.jpg|Chalcomitra amethystina
African Thrush specimen RWD.jpg|Turdus pelios
African Shrike-flycatcher specimen RWD.jpg|Megabyas flammulatus
African Dusky Flycatcher specimen RWD.jpg|Muscicapa adusta
Abyssinian Roller specimen RWD.jpg|Coracias abyssinicus
Abyssinian_Ground-Thrush_specimen_RWD.jpg|Geokichla piaggiae


## Ծանոթագրություններ

## Արտաքին հղումներ
* Քենիայի ազգային թանգարանի պաշտոնական կայքը

Կատեգորիա:Քենիայի թանգարաններ
Կատեգորիա:1930 հիմնադրված թանգարաններ
Կատեգորիա:Ազգային թանգարաններ
Կատեգորիա:1930 հիմնադրումներ Աֆրիկայում
Բեթի Գեբրիել

**Բեթի Գեբրիել** (, ), ամերիկացի դերասանուհի։ Հայտնիություն է ձեռք բերել 2016 թվականին «Դատաստանի օրը 3» ֆիլմի և ռեժիսոր Ջորդան Փիլի «Հեռու գնա» թրիլլերի շնորհիվ։

## Կենսագրություն
Գեբրիելը ծնվել է Վաշինգտոն քաղաքում, մեծացել՝ Փենսիլվանիա նահանգի Փիթսբուրգ և Մերիլենդ նահանգի Հանթսվիլ քաղաքներում։ 2002 թվականներին Գեբրիելը Այովա նահանգի համալսարանի կենդանաբուծության ոլորտում ստացել է գիտության բակալավրի աստիճան։ Քոլեջից հետո ժամանակակից պարեր սովորելու համար Գեբրիելը տեղափոխվել է Չիկագո և Այովա նահանգի թատրոնում աշխատելուց հետո համալսարանական փարձաշրջանների ժամանակահատվածում Չիկագոյի թատրոնում սկսել է աշխատել որպես դերասանուհի և պարուհի՝ հետագայում որպես հիմնական դերասանուհի մասնակցելով տարբեր բեմադրություններին։ 2014 թվականին նա ավարտել է Ջուլիարդի դպրոցը։

## Կարիերա
Գեբրիելի առաջին գլխավոր դերը ստացել է 2011 թվականին «Հիշողություն» դրամայում։ Իր կարիերան սկսել է որպես հեռուստատեսային դերասանուհի՝ «Օրինակելի աղջիկների խռովությունը» և «Վայրի արևմուտքի աշխարհը» ֆիլմերում խաղալով երկրորդ պլանի դերեր։ Նրա առաջին գլխավոր դերը մեծ կինոյում եղել է 2016 թվականի «Դատաստանի օրը 3» սարսափ ֆիլմում։

2017 թվականին Գեբրիելը «Հեռու գնա» ֆիլմի փորձերին մասնակցելու համար ստացել է հրավեր։ Ֆիլմը դրական է ընդունվել քննադատների կողմից և հաջող է անցել վարձույթում, ինչի շնորհիվ Գեբրիելն իր դերասանական խաղով արժանացել է քննադատների համակրանքին։ «Օսկար 2018» մրցանակաբաշխության արարողության ժամանակ նրա հայտնվելը որպես երկրորդ պլանի լավագույն կանացի դերի հավակնորդ քննարկվել է *[[Variety (պարբերական)|Variety]]* և Նյու Յորք Թայմս ամսագրերի կողմից։ Նյու Յորք Թայմս ամսագիրը նրա Ջորջինայի դերը համարել է 2017 թվականի լավագույններից մեկը։

2018 թվականին Գեբրիելը Լոգան Մարշալ Գրինի հետ միասին հայտնվել է «Թարմացնել» գիտաֆանտաստիկ ֆիլմում, որի սցենարիստը և ռեժիսորը Լի Ուոնելն է։ Հետագայում Գեբրիելը մասնակցել է *Blumhouse Productions* ստուդիայի նախագծերին («Դատաստանի օրը 3», «12 մահացու օր», «Հեռու գնա», «Հեռացնել ընկերներից։ Դարքնեթ», «Հետքեր սիրելիի հետևից»)։ 2017 թվականին Գեբրիելը միացել է «Վայրի արևմուտքի աշխարհը» հեռուստասերիալի դերասանական կազմին։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Գերոնտոֆիլիա

**Գերոնտոֆիլիա** (,   - ծեր, ծերունի և  - սեր, ընկերություն), սեռական ցանկության խանգարում, որը բնութագրվում է տարեցների նկատմամբ հիվանդագին սեռական հակվածությամբ։ Գերոնտոֆիլիային բնորոշ է տարիքային մեծ տարբերությունը պարտնյորների միջև, քանի որ հակառակ դեպքում դա կարող է ներառել տարեց մարդկանց սեռականության ցանկացած դրսևորում։ Գերոնտոֆիլիայի հաստատման համար անհրաժեշտ տարիքի շրջանակը որոշված չէ։ Մագնուս Հիրշֆելդի կարծիքով այդ շրջանակը պետք է կազմի մոտ հիսուն տարեկան։ Գերոնտոֆիլիան պատկանում է պարաֆիլիաներին, սակայն ՀՄԴ-10-ում և ԴՎՁ-5-ում չի հիշատակվում։ Շեղման հաճախականությունը և տարածումը անհայտ են։ Գերոնտոֆիլիայի պատճառնեռ կարող են լինել․ ծնողների նման օբյեկտի վրա լիբիդոյի ֆիքսում, ինչ-ինչ պատճառներով չբավարարվածություն երիտասարդների հետ սեռական հարաբերություններից, երիտասարդ պարտնյորի ինֆանտիլիզմ, սեռական կոմպլեքսներ՝ ուղեկցված իրենց տարիքի մարդկանց հանդեպ վախով, սադոմազոխիստական հակումներ, մանուկ հասակում տարեցների կողմից «գայթակղեցում»։

Գերոնտոֆիլիայի տարատեսակ է **գրաոֆիլիան** ( - պառավ)՝ տարեց կանանց նկատմամբ ընտրողական սեռական ցանկությունը։

## Տես նաև
* Սեռական խանգարումների ցանկ

## Ծանոթագրություններ

Կատեգորիա:Ծերություն
Կատեգորիա:Հունարեն բառեր և արտահայտություններ
Կատեգորիա:Սեռական գրավչություն
Կատեգորիա:Սեքսուալ դևիացիաներ
Համլետ Հայրապետյան (բժիշկ)

**Համլետ Գրիգորիի Հայրապետյան** (Հոկտեմբերի 9, 1965, Երևան, Հայաստան), հայ բժիշկ-սրտաբան, բժշկական գիտությունների դոկտոր (2014), պրոֆեսոր։ ՀՀ ԱՆ գլխավոր սրտաբան, «Էրեբունի» ԲԿ սրտաբանական կլինիկայի ղեկավար, Երևանի Մխիթար Հերացու անվան պետական բժշկական համալսարանի մասնագիտական և շարունակական կրթության կենտրոնի սրտաբանության ամբիոնի դասախոս։

## Կենսագրություն
Համլետ Հայրապետյանը ծնվել է 1965 թվականի հոկտեմբերի 9-ին Երևանում։ 1982-1988 թվականներին սովորել է Երևանի պետական բժշկական համալսարանում, այնուհետև՝ 1988-1989 թթ․Կազանի բժիշկների կատարելագործման պետական ինստիտուտում, 1989-1990 թթ․ և 2001 թվականին Երևանի բժիշկների կատարելագործման պետական ինստիտուտում, 2003 թ․ Մոսկվայի Բակուլևի անվան գիտական կենտրոնում, 2007-2008 թթ․ Փարիզի Ժորժ Պոմպիդուի անվան Եվրոպական հոսպիտալում։

1991-2001 թթ․ Էրեբունի ԲԿ անհետաձգելի սրտաբանության բաժանմունքի բժիշկ,

1993-1999 թթ․ ԵՊԲՀ սրտաբանության ամբիոնի ասիստենտ,

1999-2014 թթ․ ԵՊԲՀ սրտաբանության ամբիոնի դոցենտ,

2001-2004 թթ․ Էրեբունի ԲԿ գլխավոր տնօրենի տեղակալ ախտորոշման գծով,

2001 թ․-ից առ այսօր Էրեբունի ԲԿ անհետաձգելի սրտաբանության բաժանմունքի վարիչ,

2014 թ․-ից առ այսօր ԵՊԲՀ սրտաբանության ամբիոնի պրոֆեսոր,

2014 թ․-ից առ այսօր Հայաստանի Հանրապետության առողջապահության նախարարության գլխավոր սրտաբան,

2015 թ․-ից առ այսօր Էրեբունի ԲԿ Սրտաբանական կենտրոնի ղեկավար։

## Մասնագիտական գործունեություն
1994 թ․ պաշտպանել է ատենախոսություն՝ «Սրտամկանի անախտանիշ իշեմիայի և էլեկտրասրտագրի ռեցիպրոկ փոփոխությունների կլինիկական և պրոգնոստիկ նշանակությունը սրտամկանի սուր ինֆարկտի ժամանակ» թեմայով՝ ստանալով բժշկական գիտությունների թեկնածուի գիտական աստիճան,

2014 թ․ պաշտպանել է ատենախոսություն՝ «Ձախ փորոքի ստորին տեղակայման սրտամկանի սուր ինֆարկտի ժամանակ աջ փորոքի վնասման նշանակությունը հիվանդության կլինիկական ընթացքի, մոտակա և հեռակա ելքի տեսանկյունից. էխոսրտագրային կանխագուշակիչ ցուցանիշների մշակումը» թեմայով՝ ստանալով բժշկական գիտությունների դոկտորի գիտական աստիճան

1997 թ․-ից առ այսօր Սրտաբանների Հայկական Ընկերության Վարչության անդամ

2010 թ․-ից առ այսօր Սրտաբանության Եվրոպական ընկերության պատվավոր անդամ (FESC)

2009 թ․-ից  առ այսօր ESC –ի Սուր սիրտ-անոթային պաթոլոգիաների Ընկերության անդամ

2010 թ․-ից  առ այսօր ESC –ի Սրտային անբավարարության Ընկերության անդամ

2013 թ․-ից  առ այսօր Էխոսրտագրության Ամերիկյան Ընկերության անդամ։

## Պարգևներ
2002 թ․, 2011 թ․ ՀՀ առողջապահության նախարարի պատվոգիր

2005 թ․, 2017 թ․ ՀՀ Ազգային ժողովի նախագահի շնորհակալագիր

2011 թ․ «Մխիթար Հերացի» մեդալ

2013 թ․ Ֆ. Նանսենի անվան Ոսկե մեդալ

2015 թ․ ՀՀ Առողջապահության նախարարության ոսկե մեդալ

76 հոդվածների և զեկույցների, 1 մենագրության հեղինակ է։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Հայ սրտաբաններ
Կատեգորիա:Մխիթար Հերացու մեդալակիրներ
Կատեգորիա:Երևանի պետական բժշկական համալսարանի շրջանավարտներ
Միացյալ Հայաստան (կուսակցություն, Հայաստան)

**«Միացյալ Հայաստան» կուսակցություն**, հայկական քաղաքական կուսակցություն։ Այն հիմնադրվել է 2021 թվականի ապրիլի 10-ին և այժմ գլխավորում է Երվանդ Թարվերդյանը։

## Պատմություն
Կուսակցությունը ստեղծվել է 2020-2021 թվականներին Հայաստանում տեղի ունեցած բողոքի ակցիաների ժամանակ և չունի որևէ քաղաքական ներկայացուցչություն Ազգային ժողովում։ Ներկայումս կուսակցությունը հանդես է գալիս որպես արտախորհրդարանական ուժ։ Կուսակցությունը հաստատել է, որ իրենք մասնակցելու են 2021 թվականի Հայաստանի խորհրդարանական ընտրություններին անկախ և չեն ստեղծի որևէ քաղաքական դաշինք, սակայն, ի վերջո, կուսակցությունը չի կարողացել գրանցվել։

## Գաղափարախոսություն
Կուսակցությունը աջակցում է երկրում երիտասարդների հնարավորությունների ընդլայնմանը։

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Միացյալ Հայաստանը Facebook-ում

Կատեգորիա:Հայաստանի կուսակցություններ
Ալեքսեյ Կոնշին

**Ալեքսեյ Վլադիմիրովիչ Կոնշին** ( ), ռուս պետական գործիչ, բանկիր և ֆինանսիստ։

## Կենսագրություն
Ազնվական է։ Թոշակառու լեյտենանտ Վ.Ա.Կոնշինի որդին է, Մոսկվայի նահանգի Վոլոկոլամսկի շրջանի հողատեր։

1883 թվականին ավարտել է Մոսկվայի համալսարանը «իսկական ուսանող» կոչումով և Մոսկվայի գանձապետական պալատում անցել է քաղաքացիական ծառայության՝ որպես հատուկ հանձնարարություններով գերագույն պաշտոնյա։ 1890 թվականից աշխատել է ֆինանսների նախարարությունում։ 1897-1903 թվականներին՝ Պետական բանկի ավագ տեսուչ։

1906 թվականին՝ Պետական բանկի Սանկտ Պետերբուրգի գրասենյակի կառավարիչն էր, 1906-1910 թվականներին՝ Պետական բանկի տեսուչ։ 1908-1910 թվականներին ֆինանսների նախարարությունից պետական բանկի խորհրդի անդամ է։ 1909 թվականին՝ պետական բանկի կառավարիչ։

1910-1914 թվականներին Պետական բանկի կառավարիչ էր։ Այս պաշտոնում ակտիվորեն զբաղվում էր հացահատիկի դեմ վարկավորման զարգացմամբ։ Բանկում նրա կառավարման տարիներին, ռուսական հացահատիկի արտահանումը հեշտացնելու համար սկսել են ստեղծել իրենց սեփական հացահատիկային պահեստների ցանց, որոնք ստացել են կայսրության գլխավոր բանկի անկախ մասնաճյուղերի կարգավիճակ։

1914-1917 թվականներին Ռուսաստանի առևտրի և արդյունաբերական բանկի խորհրդի նախագահն էր։

Ուրալի լեռնահանքային և մետաղագործական գործարանների ընկերության առաջատար շահառուներից մեկն էր։

Կոնշինը հայտնի է նրանով, որ իր ստորագրությունը եղել է Ռուսական կայսրության թղթադրամների վրա։ «Պետերբուրգ» վեպում սենատոր Աբլեուխովը (գրքի գլխավոր հերոսը) կոչվում է «Ռուսաստանի ամենահայտնի պաշտոնյան, բացառությամբ Կոնշինի, որի անփոփոխ ինքնագիրը կա վարկային քարտերի վրա»։

## Կոչումներ
Սուրբ Վլադիմիր III աստիճանի շքանշան
Սուրբ Ստանիսլավ I աստիճանի շքանշան
Առյուծի և արևի պարսկական շքանշան, 1-ին դաս կանաչ ժապավենով
Ոսկե աստղի Բուխարայի շքանշան ադամանդներով։
Ա.Վ. Կոնշինը պարգևատրվել է բրոնզե մեդալով՝ ի հիշատակ Ռոմանովի տան կառավարման 300-ամյակի՝ գերազանց ծառայության և հատուկ աշխատանքի համար»։

## Ծանոթագրություններ

## Գրականություն
* Анисимов А. А. Каталог управляющие и кассиры на денежных знаках образца 1898—1912 гг. — М., 2009. — 44 с.

Կատեգորիա:Ռուս պետական գործիչներ
Ձմեռային սոնատ

**«Ձմեռային սոնատ»** ( ), KBS հեռուստաընկերության արտադրության հարավկորեական հայտնի սերիալ։

## Սյուժե
Կան Ջունսանը՝ հայտնի դաշնակահարուհու որդին, ժամանում է Հարավային Կորեայի Չունչհոն գյուղատնտեսական քաղաք։ Որպես անսովոր տաղանդավոր ուսանող, նրան ողջունում են դասընկերներն ու ուսուցիչները, բայց նա մնում է հանգիստ, փակ երիտասարդ։ Այն համոզմունքի արդյունքում, որ իր հայրը մահացել է և լուրջ տարաձայնություններ ունի մոր հետ, Ջունսանը կարծում է, որ ոչ ոք իրեն իսկապես չի սիրում։

Յուջինը և Սանհեկը մանկության մտերիմ ընկերներ են, և չնայած Սանհեկը ցանկանում էր ավելին, քան պարզապես ընկերություն, Յուջինը նրան ընկալում էր միայն որպես եղբայր։ Մի օր, դպրոց գնալու ճանապարհին, Ջունսանը հանդիպում է Յուջինին ավտոբուսում և սիրահարվում նրան։ Նրանց սերը, սակայն, երկար չի տևում. շուտով Յուջինն իմանում է, որ Ջունսանը զոհվել է վթարի հետևանքով:.

Անցնում է տասը տարի։ Յուջինը վաղուց հանդիպում է Սանհեկի հետ, և նրանք նախատեսում են առաջիկա հարսանիքը։ Մի օր ձնառատ եղանակին զբոսնելիս Յուջինը հանկարծ տեսնում է փողոցով քայլող Ջունսանին։ Նա չի կարողանում հավատալ իր աչքերին, բայց քանի որ նա շուտով կորցնում է իր տեսքը, կարծում է, որ նրան թվացել է. Շուտով Յուջինը և Սանհեկը իմանում են, որ Ֆրանսիայից Կորեա է վերադարձել իրենց դպրոցական ընկերուհի Չհերինը, ով անպատասխանատու սիրահարված էր Ջունսանին և հրավիրում է բոլոր ընկերներին միասին հավաքվել դպրոցում։ Երբ բոլորը հավաքվում են, մտնում է սենյակ իր նոր ընկերոջ հետ, որը այնպիսի տեսք ուներ, ինչպես Ջունսանը, և բոլորին շփոթեցնում էր։ Պարզվում է՝ նրա անունը Լի Մինհենն է, և նա ողջ կյանքում ապրել է ԱՄՆ-ում։

Որոշ ժամանակ անց Յուջինը նոր աշխատանք է ստանում աշխատանքի վայրում և պարզվում է, որ ընկերության նախագահը, որի հետ նա ստիպված կլինի աշխատել նոր նախագծի վրա Մինհենն է։ Յուջինին այցելում են Ջունսանի մասին հիշողությունները, և նա փորձում է հասկանալ, թե արդյոք Մինհենը բոլորովին այլ մարդ է, թե դա նրա սիրելի Ջունսանն է…

## Դերասաններ

* Պե Յոնջուն — *Լի Մինհյոն*
* Չհվե Ջիու — *Ջուն Յուջին*
* Պակ Յոնհա — *Կիմ Սանհյոկ*
* Պակ Սոլմի — *Օ Չհերին*
* Լի Հեյն — *Կոն Ջինսոկ*
* Րյու Սինյու — *Կվոն Յոնգուկ*
* Չոն Դոհվան — *պրոֆեսոր Կիմ Ջինու*
* Լի Հոչհյուն — *Սանհյոկի մայրը*
* Կիմ Հեսուկ —Յուջինի մայրը
* Սոն Օկսուն — *Կան Միհի*
* Կվոն Հեհյո — *Կիմ*
* Չոն Ոնջոն — Պակ Չոնհո
* Սոն Ջոնբոմ — *Սանհյոկի կոլեգա*
* Հա Ջեյոն — *Չոն Հյոնսու*
* Չան Հանսոն — Մին

## Նկարահանող խումբ

* *Ռեժիսոր՝ Յուն Սոկհո*
* *Սցենարի հեղինակներ՝ Կիմ Ընհի, Յուն Ընգյոն*

## Անիմե
2009 թվականին թողարկվել է սերիալի անիմե տարբերակը։ Գլխավոր հերոսներին հնչյունավորել են սերիալի աստղեր Պե Յոնջունը և Չհվե Ջիուն։

## Ծանոթագրություններ

## Արտաքին հղումներ

* 

Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Համո Սահյանի տուն-թանգարան

**Համո Սահյանի տուն-թանգարանը** գտնվում է Հայաստանի Սյունիքի մարզի Սիսիանի Լոր գյուղում նախագծված ճարտարապետներ Ռազմիկ Մանուկյանի և Տիգրան Մանուկյանի կողմից։

## Պատմություն
Սյունիքի մարզի Լորում գտնվող բանաստեղծ Համո Սահյանի տուն-թանգարանը բացվել է 2016  թվականի ապրիլի 14-ին՝ բանաստեղծի ծննդյան օրը։ Համո Սահյանի որդին՝ «Համո Սահյան պոեզիայի կենտրոն» Հասարակական Կազմակերպության նախագահ Նաիրի Սահյանը դեկտեմբերին վաճառքի էր հանել հոր անտիպ արխիվը, որպեսզի ստացված գումարով կանգնեցնի Համո Սահյանի արձանն ու բացի նրա թանգարանը։ Բայց բանաստեղծի արխիվը վաճառելու աղմուկից հետո մշակույթի նախարարությունն արձագանքել էր և թանգարանի վերանորոգման հարցին արագ ընթացք տվել։

Այդտեղ գտնվում է նրա գրասեղանը, որի վրա աշխատել է 10 տարուց ավել, ժամացույցներ, լուսանկարներ, մակագրված նվեր ստացած գրքեր։

Տուն-թանգարանի բակում կանգնեցվել է Համո Սահյանի կիսանդրին։

## Ծանոթագրություններ

Կատեգորիա:2016 հիմնադրումներ Հայաստանում
Կատեգորիա:2016 հիմնադրված թանգարաններ
Կատեգորիա:Հայաստանի թանգարաններ
Կատեգորիա:Սյունիքի մարզի թանգարաններ
Կատեգորիա:Տուն-թանգարաններ Հայաստանում
Սուսաննա Շահինյան

**Սուսաննա Հովհաննեսի Շահինյան** (), հայ հաղորդավարուհի։

## Կենսագրություն
Սուսաննա Շահինյանը ծնվել է 1951 թվականի մայիսի 23-ին՝ Հայաստանի Սյունիքի մարզի Գեղանուշ գյուղում։ 3 տարեկան հասակից բնակվում է Երևանում, որտեղ ավարտել է Շ. Ռուսթավելու անվան թիվ 23 միջնակարգ դպրոցը։ 1968-1974 թվականներին սովորել է Երևանի պետական համալսարանի արևելագիտության ֆակուլտետի Իրանի պատմություն բաժնում։ 1972 թվականից աշխատում է Հայաստանի հանրային հեռուստաընկերությունում՝ որպես հաղորդավար։

Վարել է բազմաթիվ մանկական, երաժշտական, լրատվական, հասարակական հաղորդումներ՝ «Համայնապատկեր», «Լրաբեր», «Երաժշտական հանդիպումներ», «Շնորհալիները», «Երաժշտական փոստարկղ» և այլն։ Հայկական հեռուստաընկերության ծրագրերը ներկայացրել է ԽՍՀՄ տարբեր երկրներում։ Եղել է բազմաթիվ տոնական, պետական, հոբելյանական երեկոների հանդիսավար։ 1993-2004 թվականներին բնակվել է Հոլանդիայում, որտեղ ավարտել է հոլանդերենի բարձրագույն քոլեջը, այնուհետև սովորել է տեղի Ֆիլմերի և հեռուստատեսության ակադեմիայում։ Ղեկավարել է Դորդրեխտ քաղաքի «Անի» հայկական համայնքի գեղարվեստական բաժինը և եղել է Ամստերդամի «Աբովյան» մշակութային կենտրոնի գլխավոր համակարգողը ու փոխտնօրենը։ Մոտ 5 տարի աշխատել է որպես հոլանդերեն, հայերեն, ռուսերեն լեզուների պետական երդվյալ թարգմանիչ։ 2004 թվականից վերադարձել է Երևան և Հայաստանի հանրային հեռուստաըներության հրավերով շարունակել աշխատանքը։ Վարում է «Երաժշտական փոստարկղ» հաղորդումը։ 2011 թվականին արժանացել է Հայաստանի մշակույթի վաստակավոր գործչի կոչման, 2012 թվականին՝ Հայաստանի սփյուռքի նախարարության ոսկե մեդալի՝ մայրենի լեզվի մաքրությունը պահպանելու համար։

## Ծանոթագրություններ

## Արտաքին հղումներ
*Հանրային ռադիոյի աստղային ճեմուղում նոր անուն է հայտնվել՝ Սուսաննա Շահինյան։

Կատեգորիա:Հայ հաղորդավարներ
Կատեգորիա:ՀՀ մշակույթի վաստակավոր գործիչներ
Տրիեստի հայկական տպագրություն

**Տրիեստի հայկական տպագրությունը** սկզբնավորել են Վենետիկի Մխիթարյան միաբանության մի խումբ անդամներ՝ Աստվածատուր Բաբիկյանի գլխավորությամբ, որոնք, թողնելով Վենետիկը, 1773 թվականին հաստատվել են Իտալիայի Տրիեստ քաղաքում։

## Պատմություն
1776 թվականին մխիթարյանները Տրիեստում հիմնադրել են տպարան, որտեղ 35 տարվա ընթացքում հրատարակել են ավելի քան 70 անուն գիրք, հիմնականում՝ կրոնական (շուրջ երկու տասնյակը՝ հայատառ թուրքերեն)՝ Տոնացույց (1778), Ժամագիրք (1784, 1803), Սաղմոսարան (1787), Մաշտոց (1790), Պատարագատետր (1803, 1808), Ավետարան (1807, 1809), «Քրիստոնէական վարդապէտութիւն» (աշխարհաբար՝ 1776, 1783, հայատառ թուրքերեն՝ 1788, 1795, 1801, 1807), «Հանդիսարան հոգեւոր երգք եւ մաղթանք» (1777), «Փառք Մարիամու...» (1780), «Նախապատրաստութիւն սրբոյ Պատարագի» (1784, 1797), «Ձեռնադրութեան գիրք» (1787), «Պարտէզ հոգեւոր» (1787), «Տետրակ ամենասուրբ Ռօզարին» (1787), «Երեք գիրք Սողոմոնի» (1802), «Համառօտ կրթութիւն վասն մանկանց» (աշխարհաբար, 1802), «Սպասաւորութիւն սրբոյ Պատարագի» (1803), «Ժամանակագրութիւն Աւագ շաբաթուն եւ ութօէից Զատկին» (1808), «Յովսէփ Գեղեցիկ» (1809), Ներսես Լամբրոնացու «Աղօթք» (1776), Լուդովիկոս Քոմթեանցի «Թուղթք զչինաց» (1783), Հ. Գազայյանի «Խրատք բարւոք քաղաքաւարութեան» (1783, 1786),  «Բովանդակութիւն սրբոյն Թովմայի» (հատորներ 1-3, 1788), Լ. Հաբերտի «Համառօտութիւն վարդապետոթեան հաւատոյ եւ բարոյական աստուածաբանութեան» (1791), Ստեփան Ավգերյանի «Սուրբ Աստուածածինին մէօհթասէրի վարքը» (հայատառ թուրքերեն, 1810), նաև Եզոպոսի «Առակք» (1784), Վիլհելմ Ռոբերտսոնի «Վիպասանութիւն Ամերիկոյ» (հատորներ 1, 2, 1784, 1786) Բ. Տ. Կրոչեի «Պատմութիւն Ճէնկիզ խանի...» (1788) երկերը, «Այբբենարան» (1776, 1781՝ աշխարհաբար, 1786, 1797), Մ. Գասպարյանցի «Նոր գիւտ կամ Գործ համարողական արհեստի» (1787) դասագիրքը, «Հայնակ եւ նեմեցնակ» (1788) բառարանը և այլ գրքեր։

1811 թվականին մխիթարյանները տեղափոխվել են Վիեննա և շարունակել իրենց գրահրատարակչական գործունեությունը։

## Տես նաև
* Վիեննայի հայկական տպագրություն
* Իտալիայի հայկական տպագրություն

## Ծանոթագրություններ

Կատեգորիա:Հայկական տպագրություն
Կատեգորիա:Իտալահայ մամուլ
Լաերտ Պողոսյան

**Լաերտ Պողոսյան** (), հայ կինոօպերատոր։

## Կենսագրություն
Լաերտ Պողոսյանը ծնվել է 1931 թվականի հունիսի 28-ին Երևանում, Ամո Խարազյանի շրջիկ թատրոնի դերասններ Գրիգոր և Մարգո Պողոսյանների ընտանիքում։ Մանուկ հասակից զբաղվել է սիրողականլուսանկարչությամբ։ Ճարտարապետ Հրաչյա Պողոսյանի եղբայրն է։ 

1955 թվականին ավարտել է Երևանի պետական համալսարանի կենսաբանության ֆակուլտետը։

1958 թվականին, հրավեր ստանալով Պողոսյանների ընտանիքի լավ բարեկամ Մարատ Մարինոսյանից, աշխատանքի է անցնում հեռուստաֆիլմերի «Երևան» ստուդիայում՝ որպես օպերատոր։ 1960 թվականին դուրս է եկել Լաերտ Պողոսյանի առաջին ֆիլմը՝ Դեպի բարձունքներ։ 1959 թվականին եղել է «Մատենադարան», 1967 թվականին՝ «Առնո Բաբաջանյան՝ քո ժամանակակիցը», 1969 թվականին՝ «Մենք», 1972 թվականին՝ «Հայաստանի գագաթները», 1974 թվականին՝ «Չարենց», 1979 թվականին՝ «Ձորի Միրո», 1982 թվականին՝ «Մեր դարը», 1983 թվականին՝ «Արամ Խաչատուրյան», 1990 թվականին՝ «Երկրորդ ձմեռը», 2001 թվականին՝ «Պավել Լիսիցյան» ֆիլմերի օպերատորը։ 1966 թվականին հեղինակել է «Սովորիր կինո նկարահանել» աշխատությունը։

1980 թվականից դասավանդել է Երևանի Խաչատուր Աբովյանի անվան պետական մանկավարժական համալսարանում։ 1983 թվականին արժանացել է Հայաստանի արվեստի վաստակավոր գործչի կոչման։ Բնակվում է ԱՄՆ-ում։

## Ծանոթագրություններ

## Արտաքին հղումներ
*ԼԱԵՐՏ ՊՈՂՈՍՅԱՆ

Կատեգորիա:Հայ կինոօպերատորներ
Եվրո 2020 Խումբ A

### Թուրքիա - Իտալիա


### Ուելս - Շվեյցարիա

----

### Թուրքիա - Ուելս


### Իտալիա - Շվեյցարիա

----

### Շվեյցարիա - Թուրքիա


### Իտալիա - Ուելս


## Ծանոթագրություններ

Կատեգորիա:Եվրո 2020
Ուիլյամ Սահակյան

**Ուիլյամ Ս. Սահակյան** (, ), ամերիկահայ փիլիսոփա, փիլիսոփայության դոկտոր։

## Կենսագրություն
1944 թվականին Ուիլյամ Սահակյանը Հյուսիսարևելյան համալսարանում ստացել է «Հոգեբանություն և սոցիոլոգիա» մասնագիտությամբ բակալավրի աստիճան։ Սահակյանը հետագայում ավարտել է Հարվարդի համալսարանի և Բոստոնի համալսարանի փիլիսոփայության ասպիրանտուրան։ 1951 թվականին, Սահակյանը Բոստոնի համալսարանից ստացել է գիտությունների դոկտորի աստիճանը։ Սահակյանի ատենախոսությունը կոչվում էր «Զգացմունքային էթիկան ժամանակակից բրիտանական և ամերիկյան փիլիսոփայությունում»։ 1947 թվականին Սահակյանը ստացել է նաև Բոստոնի համալսարանի աստվածաբանության մագիստրոսի կոչում։

1949 թվականից մինչև 1974 թվականը Սահակյանը եղել է Սաֆոլկի համալսարանի փիլիսոփայության ամբիոնի ղեկավարը։ Նախատեսված էր, որ նա 1986 թվականի հուլիսից կրկին պետք է զբաղեցներ այդ պաշտոնը, բայց սրտի ուժեղ կաթվածից հետո Սահակյանը մահացել է 1986 թվականի ապրիլի 6-ին։

## Հոգևոր ծառայություն
Բացի հոգեբանության և փիլիսոփայության ոլորտում իր աշխատանքից, Ուիլյամ Սահակյանը որպես հոգևոր հովիվ էր ծառայում Մասաչուսեթսում։ 1980-ական թվականներին նա ծառայել է որպես Մասաչուսեթս նահանգի Դեդհեմ քաղաքի Ռիվերդեյլ ժողովական եկեղեցու հովիվ և մինչև 1955 թվականը՝ Չելսիի և Բեդֆորդի եկեղեցիների հովիվ։

## Աշխատություններ
Դասավանդելուց բացի, Ուիլյամ Սահակյանը եղել է փիլիսոփայության և հոգեբանության տարբեր թեմաների բազմաթիվ գրքերի հեղինակ, այդ թվում՝ *«Փիլիսոփայության պատմության ակնարկ»* (1968), *«էթիկայի համակարգեր և արժեքների տեսություն»* (1963), *«Կրոնի փիլիսոփայություն»* (1965), *«Անհատի հոգեբանություն. տեսական ընթերցումներ»* (1965), *«Հոգեբանության պատմություն. համակարգված հոգեբանության տեղեկատու»* (1968), *«Հոգեթերապիա և խորհրդատվություն. տեխնիկայի ուսումնասիրություն»* (1969), *«Ուսուցանման հոգեբանություն. համակարգեր, մոդելներ և տեսություններ»* (1970), *«Հոգեբանաբանությունն այսօր. փորձեր, տեսություն և հետազոտություններ»* (1970), *«Սոցիալական հոգեբանություն. փորձեր, տեսություն, հետազոտություններ»* (1972) և *«Համակարգված սոցիալական հոգեբանություն»* (1974)։

Կնոջ՝ Մեյբլ Լյուիս Սահակյանի (1921-1982) հետ Ուիլյամ Սահակյանը գրել և հրատարակել է մի շարք գրքեր, այդ թվում՝ *«Մեծ փիլիսոփաների գաղափարները»* (1966), *«Փիլիսոփայության բնագավառները»* (1965), *«[[Ժան-Ժակ Ռուսո|Ռուսո]]ն որպես մանկավարժ»* (1974), *«[[Ջոն Լոք]]»* (1975) և *«[[Պլատոն]]»* (1977)։

Ուիլյամ Սահակյանի գրքերը թարգմանվել են տարբեր լեզուներով։

## Ծանոթագրություններ

Կատեգորիա:20-րդ դարի փիլիսոփաներ
Կատեգորիա:Ամերիկահայ պրոֆեսորներ
Կատեգորիա:Ամերիկահայ փիլիսոփաներ
Կատեգորիա:Հարվարդի համալսարանի շրջանավարտներ
Կարեն Մոլիտվին

**Կարեն Արթուրի Մոլիտվին** (), հայ հաղորդավար։

## Կենսագրություն
Կարեն Մոլիտվինը ծնվել է 1989 թվականի հունիսի 29-ին, Երևան քաղաքում։ Հայրը երաժիշտ Արթուր Մոլիտվինն է։

2006-2012 թվականներին կրթություն է ստացել «Եվրասիա» միջազգային համալսարանի կառավարման բաժնում։ 2009-2011 թվականներին զուգահեռ կրթություն է ստացել Հայաստանի Երգի պետական թատրոնի հաղորդավարական բաժնում։

2010-2016 թվականներին որպես հաղորդավար աշխատել է «Դար 21» հեռուստաընկերությունում։ 2016 թվականին որպես լրատվական մեկնաբան աշխատանքի է անցել «Արմնյուզ» հեռուստաընկերությունում։ Եղել է «Սիեստա», «Հիթս 21», «I Զանգ», «Պրոիվենթ» հաղորդումների հաղորդավար։ 2014 թվականից խաղացել է Վահրամ Սահակյանի և Հակոբ Ռուբինյանի  «Սիրո կամուրջ»  հայկական մյուզիքլում։

## Ծանոթագրություններ

## Արտաքին հղումներ
*Գուշակիր մեղեդին. Մարի, Ստելլա Բաբայան, Կարեն Մոլիտվին
*Էմմա Գևորգյանը և Կարեն Մոլիտվինը շնորհավորում են սիրո և երիտասարդների բարեխոս Ս.Սարգսի տոնը: 

Կատեգորիա:Հայ հաղորդավարներ
Սուրբ Աստվածածին եկեղեցի (Միրիկ)

**Սուրբ Աստվածածին եկեղեցի (Միրիկ)**
, Հայ առաքելական եկեղեցի, գտնվում է Արցախի Հանրապետության Քաշաթաղի շրջանի Միրիկ գյուղում, կառուցվել է 17-րդ դարում։

2020 թվականի Արցախյան երկրորդ պատերազմից հետո Քաշաթաղի շրջանը օկուպացվել է Ադրբեջանի կողմից։ Մերիկ գյուղի մասին, որտեղ կառուցված է եկեղեցին, պատմական տվյալները շատ քիչ են, իսկ խորհրդային տարիներին ավելի հաճախ հիշատակվել է որպես «Միրիկ»։ Գյուղի անունը նաև հիշատակված է եկեղեցու որոշ արձանագրությունների մեջ։

## Ճարտարապետություն
Միրիկ Սուրբ Աստվածածին եկեղեցին գտնվում է գյուղի եզրին՝ հյուսիսային կողմում։ Ըստ շինարարական արձանագրությունների, այն կառուցվել է 1682 թվականին։ Եկեղեցին եռանավ բազիլիկ կառույց է։ Եկեղեցու պատերը շարված են կոպտատաշ քարից, իսկ սյուները և անկյունաքարերը՝ սրբատաշ քարերից։ Եկեղեցու պատերի մեջ կարելի է տեսնել ագուցված տապանաքարեր, խաչքարեր, խաչքարերի բեկորներ և քանդակազարդ քարեր։

Եկեղեցին ունի մեկ մուտք հարավային կողմից, որը կառուցված է սրբատաշ սալերով և շքեղ քանդակազարդ պսակով։

## Արձանագրություն
Մուտքի բարավորին կա եկեղեցու շինարարական արձանագրությունը՝
Իսկ եկեղեցու մուտքի շեմքի տապանաքարին հետևյալ արձանագրությունն է՝

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Քաշաթաղի շրջանի վանքեր և եկեղեցիներ
Կատեգորիա:17-րդ դարի հայկական վանքեր և եկեղեցիներ
Եվրո 2020 Խումբ B

### Դանիա - Ֆինլանդիա


### Բելգիա - Ռուսաստան

----

### Ֆինլանդիա - Ռուսաստան


### Դանիա - Բելգիա

----

### Ռուսաստան - Դանիա


### Ֆինլանդիա - Բելգիա


## Ծանոթագրություններ

Կատեգորիա:Եվրո 2020
Արմեն Պուչինյան

**Արմեն Լևոնի Պուչինյան** (), հայ դաշնակահար։

## Կենսագրություն
Արմեն Պուչինյանը ծնվել է 2003 թվականի հունիսի 29-ին, Երևանում։ Շեփորահար Լևոն Պուչինյանի որդին է։ 2009 թվականից սովորել է Երևանի Պյոտր Չայկովսկու անվան մասնագիտական երաժշտական դպրոցում՝ պրոֆեսոր Հասմիկ Պետրոսյանի դասարանում։ Սովորել է նաև Երևանի Կոմիտասի անվան պետական կոնսերվատորիայում՝ պրոֆեսոր Արմեն Բաբախանյանի մոտ։

Վաղ տարիքից մասնակցել է մի շարք միջազգային երաժշտական մրցույթների և արժանացել առաջատար մրցանակների։ 2012 թվականին մասնակցել է Առնո Բաբաջանյանի անվան պատանի դաշնակահարների 9-րդ մրցույթին, որտեղ արժանացել է Էդվարդ Միրզոյանի անվան հատուկ մրցանակի։ 2013 թվականին մասնակցել է «Վերածնունդ» միջազգային մրցույթ-փառատոնին և արժանացել 1-ին կարգի դափնեկրի կոչման, իսկ Թբիլիսիում կայացած Գաբունիայի անվան միջազգային մրցույթ-փառատոնի ժամանակ՝ 2-րդ մրցանակին։ Նույն թվականին մասնակցել է նաև Յուրի Բաշմետի գլխավորությամբ կայացած «ԱՊՀ և Բալթյան երկրների 3-րդ մանկական երաժշտական ակադեմիա» փառատոնին։ 2014 թվականին Թուրքիայում մասնակցել է «Ապագայի արտիստներ» միջազգային մրցույթ-փառատոնին և արժանացել 1-ին մրցանակին։ 2015 թվականին «Мелодика Поколений» երաժշտական միջազգային փառատոնի շրջանակներում Մոսկվայի Կրեմլի դահլիճում ելույթ է ունեցել ՌԴ նախագահական նվագախմբի հետ։

2014 թվականից եղել է Հայաստանի և Արցախի երիտասարդ տաղանդավոր երաժիշտների զարգացման նպատակային ծրագրի անդամ։ 2016 թվականին «Նոր անուններ» պատանի երաժիշտ-կատարողների 6-րդ միջազգային փառատոնի շրջանակներում հանդես է եկել Հայաստանի կամերային նվագախմբի հետ։ Հայաստանից բացի համերգներով հանդես է եկել աշխարհի մի շարք երկրներում։ 2017 թվականին որպես մենակատար հանդես է եկել Հայաստանի պետական ջազային նվագախմբի հետ (Առնո Բաբաջանյան «Նոկտյուրն»)։ 2017 թվականի և 2018 թվականի համերգային շրջագայության է մեկնել դեպի Ֆրանսիա և Շվեյցարիա։ Վարպետության դասեր է վերցրել Լիոնի կոնսերվատորիայի պրոֆեսոր Ալեն Ժակունի, իտալացի դաշնակահար պրոֆեսոր Պ. Բագլիերի և դաշնակահար Սվետլանա Նավասարդյանի մոտ։

2018 թվականին համերգներով հանդես է եկել Վիեննայում և Զալցբուրգում, իսկ դեկտեմբեր ամսին Նյու Յորքում մասնակցել է «Հայաստանի երեխաներ» հիմնադրամի (COAF) կազմակերպած գալա-համերգին։ 2019 թվականին մասնակցել է ՌԴ Դերժինսկ քաղաքում կայացած Խվիլիվիցակայայի անվան միջազգային մրցույթին և արժանացել առաջին մրցանակին։ Սույն թվականին մասնակցել է նաև «Նոր անուններ» 9-րդ փառատոնին, որի շրջանակներում հանդես է եկել Հայաստանի ազգային ֆիլհարմոնիկ նվագախմբի հետ՝ կատարելով հայաստանյան պրեմիերա (Վ. Լյուտոսլավսկի «Վարիացիաներ Պագանինիի թեմայով»)։ 2019 թվականին մասնակցել է Կուալա Լումպուրի «Պուտրա» դաշնակահարների միջազգային մրցույթին ու արժանացել առաջին մրցանակին։ Իսկ ավելի ուշ մասնակցել է նաև Ռիգայի դաշնակահարների միջազգային հեղինակավոր մրցույթին, որտեղ կրկին արժանացել է առաջին մրցանակին։

## Ծանոթագրություններ

## Արտաքին հղումներ
*ԲՈԼՈՐ ՀՐԱՊԱՐԱԿՈՒՄՆԵՐԸ ՆՇՎԱԾ ԵՆ "ԱՐՄԵՆ ՊՈՒՉԻՆՅԱՆ"
*Երաժշտական պատմություններ
*Երիտասարդ դաշնակահարների մրցույթ. Արթուր Գրիգորյան-Արմեն Պուչինյան դաշնամուրային դուետը լավագույնն է

Կատեգորիա:Հայ դաշնակահարներ
Եվրո 2020 Խումբ C

### Ավստրիա - Հյուսիսային Մակեդոնիա


### Նիդերլանդներ - Ուկրաինա


### Ուկրաինա - Հյուսիսային Մակեդոնիա


### Նիդերլանդներ - Ավստրիա


### Հյուսիսային Մակեդոնիա - Նիդերլանդներ


### Ուկրաինա - Ավստրիա


## Ծանոթագրություններ

Կատեգորիա:Եվրո 2020
Եվրո 2020 Խումբ D

### Անգլիա - Խորվաթիա


### Շոտլանդիա - Չեխիա


### Խորվաթիա - Չեխիա


### Անգլիա -Շոտլանդիա


### Խորվաթիա - Շոտլանդիա


### Չեխիա - Անգլիա


## Ծանոթագրություններ

Կատեգորիա:Եվրո 2020
Հին Թաղասեռի կամուրջ

** Հին Թաղասեռի կամուրջ**, գտնվում է Հադրութի շրջանի Թաղասեռ գյուղից մոտ 2-ից 2,5 կմ հեռավորության վրա դեպի հյուսիս-արևմուտք, Հին շեն գյուղատեղիում, Պարզագետի վրա։

## Պատմություն
Կամուրջ Պարզագետի աջ ու ձախ կողմերի վրա է կառուցված, որը կապում էր գյուղի երկու հատվածները իրար, այստեղով էր նաև անցել Դիզակի մելիքանիստ Տողի և Արաքսի շրջակա գյուղերի ճանապարհներից մեկը։ 
Ըստ շինարարական արձանագրությունների փաստվում է որ, այս կամուրջը առնչություն է ունեցել դիզակյան հռչակավոր մելիքական տոհմի հետ։

## Ճառտարապետություն
Կամուրջը  միաթռիչք թաղակապ է, որը կառուցված է կոպտատաշ քարից, իսկ կամարները սրբատաշ քարերով։ Կամուրջի երկարությունն է 7,6 մետր, լայնությունը՝ 3 մետր, բարձրությունը՝ 3 մետր, իսկ թռիչքի երկարությունն՝ 3,68 մետր։

Կամուրջի ձախակողմյան ճակատին ագուցված են երկու քարեր, որոնք սրբատաշ են, քարերի վրա կա շինարարական արձանագրություն․

2020 թվականին ադրբեջանի կողմից սանձազերծված պատերազմից առաջ կամուրջը գտնվում էր բավարար վիճակում և օգտագործվում էր, իսկ պատերազմից հետո կամուրջի մասին չկա ոչ մի տեղեկություն։

## Ծանոթագրություններ

Կատեգորիա:Հադրութի շրջան
Բուխարեստի ազգային մարզադաշտ

**Բուխարեստի ազգային մարզադաշտ** (), ֆուտբոլային մարզադաշտ Ռումինիայի մայրաքաղաք Բուխարեստում։ 2012 թվականի մայիսի 9-ին այս մարզադաշտում տեղի ունեցավ ՈՒԵՖԱ-ի Եվրոպա լիգայի 2012 թ. եզրափակիչը, որը Ռումինիայում անցկացվող եվրոպական ակումբային առաջին եզրափակիչն էր։ Մարզադաշտում հանդես է եկել նաև «Օցելուլ» ֆուտբոլային ակումբը՝ որպես ՈՒԵՖԱ-ի Չեմպիոնների լիգա 2011/2012-ի մասնակից։ ՈՒԵՖԱ-ի մարզադաշտերի վարկանիշի համաձայն՝ մարզադաշտը դասվում է 4-րդ, բարձրագույն կարգի մարզադաշտերի խմբին։

## Ճարտարապետաշինարարական նախագծում
2005 թվականի հոկտեմբերին Ռումինիայի կառավարությունն առաջարկեց քանդել հին 60,000-տեղանոց «Լիա Մանոլիու» մարզադաշտը և կառուցել նոր, ժամանակակից արենա։ Երկար քննարկումներից և միջոցներ որոնելուց հետո մարզադաշտի քանդման աշխատանքները սկսվեցին 2007 թ․ վերջին։ Հին մարզադաշտում վերջին խաղը անցկացվեց 2008 թվականի Եվրոպայի առաջնության ընտրական մրցաշարի շրջանակներում, որում Ռումինիայի հավաքականը, ջախջախեց Ալբանիայի հավաքականին 6։1 հաշվով։

Մարզադաշտի շինարարությունը հետաձգվեց ֆինանսական դժվարությունների պատճառով, այդ պատճառով 2009 թ․ մայիսին Բուխարեստի քաղաքապետ Սորին Օպրեսկուն քննադատեց շինարարներին և ասաց, որ նրանք 20 շաբաթ հետ են մնացել ժամանակացույցից։ Մինչև 2009 թ. հոկտեմբերի 8-ը որոշվեց տեղադրել 20 միլիոն եվրո արժողությամբ հանվող տանիք։ 2009թ. դեկտեմբերին աշխատանքները դադարեցվել էին եղանակային անթույլատրելի պայմանների պատճառով, սակայն մեկ տարի անց մարզադաշտն արդեն պատրաստ էր։ Վերջնական աշխատանքներն ավարտվել են 2011թ. հունիսին։

## Նկարագրություն
Մարզադաշտը տեղավորում է 55 600 մարդ, սակայն որոշ դեպքերում հնարավոր է մինչև 63 հազար մարդու ընդունում։ Արենայում կա 3 600 VIP նստատեղ և 126 նստատեղ լրագրողների համար (հնարավոր է ավելացում մինչև 548), 360 հանգստի սենյակ, դաշտի տաքացման համակարգ, 2100 կայանատեղիներ և լոգարիթմական տանիք, որը բացվում է (կամ փակվում է) 15 րոպեի ընթացքում։

## Օգտագործում
Եվրոպա լիգայի 2011/2012 եզրափակիչը այստեղ անցկացնելու որոշումը կայացվել է Նիոնում, 2009 թվականի հունվարի 29-ին։ Դրանից առաջ էլ մարզադաշտում պետք է տեղի ունենային երկու խոշոր իրադարձություններ, համապատասխանաբար, 10 և 40 հազար հանդիսականների ներկայությամբ։ Ռումինական «Օցելուլ» ակումբը հայտարարել է չեմպիոնների լիգայի իրենց խաղերն ազգային մարզադաշտում անցկացնելու մասին։

Ենթադրվում էր, որ մարզադաշտը կբացվի 2011 թվականի օգոստոսի 10-ին՝ Ռումինիա-Արգենտինա խաղով, բայց հուլիսի 26-ին Արգենտինան հայտարարեց խաղը չեղյալ հայտարարելու մասին, այն պատճառով, որ ազգային թիմի մարզիչը հեռացվել էր աշխատանքից Ամերիկայի գավաթի խաղարկությունում ձախողվելուց հետո։ Մարզադաշտի բացումը կայացավ 2011 թվականի սեպտմեմբերի 6-ին Եվրո-2012-ի ընտրության շրջանակներում Ֆրանսիայի հետ խաղում։

## Տրանսպորտ
Մարզադաշտ կարելի է հասնել մի քանի եղանակով՝ տրոլեյբուսային, ավտոբուսային և տրամվայի երթուղիներով։ 

## Նշումներ

## Արտաքին հղումներ
* Պաշտոնական կայք 
* Մարզադաշտի մասին տեսահոլովակ
* Վիրտուալ տուր մարզադաշտով

Կատեգորիա:Մարզադաշտեր այբբենական կարգով
Սուրբ Կարապետ եկեղեցի (Տաբածղուր)

**Սուրբ Կարապետ եկեղեցի**, Հայ Առաքելական Սուրբ Եկեղեցի, գտնվում է Վրաստանի Սամցխե-Ջավախք մարզի Բորժոմի շրջանում, Բորժոմի քաղաքից 60 կմ հարավ, հայաբնակ Տաբածղուր գյուղում, կառուցվել է  19-րդ դարում։

Սուրբ Կարապետ եկեղեցիու հիմնադրման տարեթվի մասին չկան ստույգ տեղեկություններ, սակայն որոշ հիշատակումներից հասկանալի է դառնում որ կառուցվել է 19-րդ դարի 70-ական թվականներին։

Եկեղեցին բազիլիկ քարաշեն կառույց է, փայտածածք, ունի մեկ մուտք արևմտյան կողմից, արտաքին չափերն են՝ (16.16 x 9.10) մետր։

Ինչպես գավառի այլ եկեղեցիներ, Սուրբ Կարապետ եկեղեցին նույնպես տուժել է 1899 թվականի դեկտեմբերի 19-ի երկրաշարժից։

Եկեղեցին այժմ կանգուն է, և գործում է որպես ծխական եկեղեցի։
Եկեղեցու բարավորին կա հայատառ արձանագրություն․

Խորհրդային տարիներին եկեղեցին արդեն իսկ  չէր գործում, և վերածվել էր պահեստի, սակայն հետխորհրդային տարիներին համագյուղացիները և բարերարների ֆինանսական աջակցությամբ եկեղեցին հիմնանորոգվում է, որից հետո 2007 թվականին օրհնվում է։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Բորժոմի շրջանի հայկական առաքելական վանքեր և եկեղեցիներ
Կատեգորիա:Եկեղեցիներ այբբենական կարգով
Պարկեն (մարզադաշտ)

**«Պարկեն»** (), ֆուտբոլային մարզադաշտ Դանիայի մայրաքաղաք Կոպենհագենում։ Դանիայի առաջատար ակումբներից մեկի՝ '''«'''Կոպենհագեն'''»'''**-**ի տնային խաղադաշտ։ Ֆուտբոլի Դանիայի ազգային հավաքականը նույնպես տնային խաղերի մեծ մասն անցկացնում է այս մարզադաշտում։

Մարզադաշտի շինարարությունը կատարվել է 1990 թվականից մինչև 1992 թվականը, վերջնական տարողությունը կազմում է 38 076 մարդ։ Ասպարեզը կառուցվել է «Իդրեցպարկեն» մարզադաշտի տեղում, որը քանդվել էր 1990 թվականին։ Նոր մարզադաշտում առաջին հանդիպումը կայացավ 1992 թ․ սեպտեմբերի 9-ին (Դանիա — Գերմանիա — 1:2)։ 1994 թվականին մարզադաշտում կայացավ ՈՒԵՖԱ-ի գավաթակիրների գավաթի եզրափակիչը, որում 33.765 հանդիսատեսի ներկայությամբ «Արսենալը» 1-0 հաշվով հաղթեց «Պարմային»։ 2000 թվականին մարզադաշտում տեղի ունեցավ ՈՒԵՖԱ-ի գավաթի եզրափակիչը, որին ականատես եղան 38 919 հանդիսականներ («Գալաթասարայ» - «Արսենալ», 4-1՝ 11 մետրանոց հարվածաշարում)։

Շատ հաճախ մարզադաշտում տեղի են ունենում համերգներ։ Տարբեր ժամանակներում այտեղ ելույթ են ունեցել այնպիսի կատրողներ, ինչպիսիք են Tiësto, Depeche Mode-ը, The Rolling Stones-ը, Սելին Դիոնը, U2-ը, Ջորջ Մայքլը, Էրիկ Կլեպտոնը, Pink Floyd-ը, Metallica-ն և ուրիշներ։ 2001 թվականին մարզադաշտը դարձավ **[[Եվրատեսիլ 2001 երգի մրցույթ|«]]**Եվրատեսիլ» երգի մրցույթի գլխավոր հարթակը։ Մարզադաշտի պատմության ընթացքում ռեկորդային հաճախելիություն է գրանցվել 2007 թվականի հունիսի 23-ին՝ Ջասթին Թիմբերլեյքի համերգին, վաճառվել է 55 000 տոմս։

Մինչև 2007 թվականը մարզադաշտը տեղավորում էր 42 083 մարդ, սակայն 2007 թվականի ամռանը սկսվեց տրիբունաներից մեկի վերակառուցումը։ Այսպիսով, այժմ տարողունակությունը կազմում է 34 098 մարդ, իսկ վերանորոգման աշխատանքների ավարտից հետո «Պարկեն»-ը տեղավորելու է ավելի քան 38 հազար մարդ։

## Արտաքին հղումներ
* Մարզադաշտի պաշտոնական կայքը
* Մարզադաշտը WorldStadiums.com կայքում 
* Մարզադաշտը StadiumQuide.com կայքում

Կատեգորիա:Մարզադաշտեր այբբենական կարգով
Եվրո 2020 Խումբ E

### Լեհաստան - Սլովակիա


### Իսպանիա - Շվեդիա


### Շվեդիա - Սլովակիա


### Իսպանիա - Լեհաստան


### Սլովակիա - Իսպանիա


### Շվեդա - Լեհաստան


## Ծանոթագրություններ

Կատեգորիա:Եվրո 2020